CELEX: C2007/140/15
Language: mt
Date: 2007-06-23 00:00:00
Title: Kawża C-156/07: Talba għal deċiżjoni preliminari mressqa mill-Consiglio di Stato (L-Italja) fil- 21 ta' Marzu 2007 — Salvatore Aiello et vs Comune di Milano, Sindaco di Milano, Comitato tecnico — scientifico per l'emergenza del traffico e della mobilità nella città di Milano, Provincia di Milano, Regione Lombardia, Ministero delle Infrastrutture e dei Trasporti, Ministero dell'Interno, Presidenza del Consiglio dei Ministri, Euromilano SpA, Metropolitana milanese SpA

23.6.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 140/9
            
         Talba għal deċiżjoni preliminari mressqa mill-Consiglio di Stato (L-Italja) fil-21 ta' Marzu 2007 — Salvatore Aiello et vs Comune di Milano, Sindaco di Milano, Comitato tecnico — scientifico per l'emergenza del traffico e della mobilità nella città di Milano, Provincia di Milano, Regione Lombardia, Ministero delle Infrastrutture e dei Trasporti, Ministero dell'Interno, Presidenza del Consiglio dei Ministri, Euromilano SpA, Metropolitana milanese SpA
   (Kawża C-156/07)
   (2007/C 140/15)
   Lingwa tal-kawża: It-Taljan
   Qorti tar-rinviju
   Consiglio di Stato
   Partijiet fil-kawża prinċipali
   
      Rikorrenti: Salvatore Aiello et
   
   
      Konvenuti: Comune di Milano, Sindaco di Milano, Comitato tecnico — scientifico per l'emergenza del traffico e della mobilità nella città di Milano, Provincia di Milano, Regione Lombardia, Ministero delle Infrastrutture e dei Trasporti, Ministero dell'Interno, Presidenza del Consiglio dei Ministri, Euromilano SpA, Metropolitana milanese SpA
   Domandi preliminari
   
               1)
            
            
               L-Artikolu 2 tad-Direttiva 337/1985 (1), safejn jistabbilixxi li l-proġetti li aktarx ikollhom effetti sinifikattivi fuq l-ambjent għandhom ikunu suġġetti għal stima fir-rigward ta' l-effetti tagħhom, liema proġetti huma definiti fl-Artikolu 4, għandu jiġi interpretat: fis-sens li kull proġett li aktarx ikollu effett sinifikattiv fuq l-ambjent għandu jkun suġġett għal stima fir-rigward ta' l-effetti tiegħu anki jekk ma jkunx imsemmi fl-Annessi I jew II tad-Direttiva; jew, għall-kuntrarju, li huma biss dawk il-proġetti li huma msemmija fl-Annessi I u II tad-Direttiva li għandhom ikunu suġġetti għal stima fir-rigward ta' l-effetti tagħhom?
            
         
               2)
            
            
               L-Artikolu 4 tad-Direttiva 337/1985, safejn jagħti lill-Istati Membri l-possibbiltà li jistabbilixxu l-ħtieġa ta' stima fir-rigward ta' l-effetti fuq l-ambjent għall-proġetti msemmija fl-Anness II, skond evalwazzjonijiet każ b'każ jew skond kriterji stabbiliti minn qabel, fid-dawl ukoll tal-kriterji stabbiliti fl-Anness III, joħloq obbligu speċifiku jew biss fakultà għall-Istati Membri li jieħdu in kunsiderazzjoni l-kriterji kollha msemmija fl-Anness III?
            
         
               3)
            
            
               L-Artikolu 1 tad-Digriet Presidenzjali tat-12 ta' April 1996 jikkostitwixxi traspożizzjoni preċiża, min-naħa tal-leġiżlatur Taljan, ta' l-Artikolu 4 tad-Direttiva 337/1985 u ta' l-Anness III ta' din id-Direttiva, peress li ma stabbilixxiex, bħala kriterju sabiex jiġu ssuġġettati l-proġetti ta' l-Anness II tad-Direttiva għal stima fir-rigward ta' l-effetti tagħhom fuq l-ambjent, il-kriterju ta' l-akkumulazzjoni tal-proġett ma' proġetti oħra, imsemmi fl-Anness III tad-Direttiva?
            
         
      (1)  ĠU L 175, p. 40.